Eurolygos 2022–2023 m. sezonas
Eurolygos 2022–2023 m. sezonas – 23-asis šiuolaikinės Eurolygos sezonas (ir 66-asis apskritai) bei 13-asis turnyrą remiant „Turkish Airlines“. Sezone varžėsi 18 komandų. Rusijos komandos dėl karo Ukrainoje toliau buvo pašalintos, visos praeito sezono komandos išlaikė vietas, be to, iš Europos taurės pateko nugalėtojai Bolonijos „Virtus“, o lygos kvietimu pateko „Valensija“ ir Belgrado „Partizan“. Titulą gynę „Anadolu Efes“ krepšininkai į atkrintamąsias nepateko. Finalo ketvertas pirmą kartą rengiamas Lietuvoje – Žalgirio arenoje Kaune (gegužės 19-21 dienomis). 11-tą kartą Eurolygos nugalėtojais tapo Madrido „Real“ komanda.